Månedsbrev for september☺

* **Tilbakeblikk på august**;

Da var vi i gang med et nytt barnehageår. Det er begynt 8 nye barn her hos oss på Lomvi. Så hjertelig velkommen til **Joanna, Sofia, Milena, Saga, Ilija, Emil, Herman og Jakob.** Velkommen tilbake etter ferie til de som gikk her i fjor **Camilla, Arsema, Noel og Melion**.

Vi skal bli en fin og god gjeng sammen☺

Nå er vi to uker inn i tilvenningen. Vårt fokus er på trygghet, bygge gode relasjoner til alle barna og ivareta alle barna på best mulig måte, både for hver og en, samt gruppen samlet. Vi ønsker at dere som foreldre skal oppleve at barna blir trygge på oss, de andre barn og generelt barnehagen og får de dekket sine behov for omsorg, mat, utforsking, lek trøst og beskyttelse.

Det kan være noe overveldende for barna, men også dere som foreldre, å starte opp i barnehage. En ny og spennende epoke er i gang. Vi ser allerede at barna har stor glede av hverandre både i leken, ved måltidet og i våre rutiner. Barna er opptatt av hverandre, nysgjerrige på hverandre og alt som skjer rundt. Vi vil prøve så godt vi kan å få dokumentert det vi gjør ved bilder og ved å fortelle dere som foreldre hvordan barna har det, hva barna gjør, hva og hvor mye de spiser/sover. Vi ønsker å sende dere bilder av hverdagen så ofte vi får mulighet i denne travle perioden, vi vet det betyr mye for dere☺

For de som gikk her i fjor er det også en spennende tid. De skal bli kjent med ny voksen, Alisha og nye barn. Her prøver vi så godt vi han at dagene våre er slik som før. Med gode rutiner, utelek, samling med sang/musikk/dans, måltid og lek.

* **September;**

Tilvenningen fortsetter også denne måneden. Vi vil så smått starte opp med samlinger for alle samt ha grupper, både lekegrupper og aktivitetsgrupper. De på stor skal begynne å gå på turer i nærmiljøet, det samme skal de på liten gruppe, når de er klare for det☺

Vi skal ha meg selv og familien min som tema. Dette skal vi ha i samlingsstunden da vi ser på bilder, synge om hver enkelt, ha ulike sanger om kroppen og bevegelsessanger. Vi kommer til å bruke de magiske samlingsboksene der barna selv får delta, være med å velge og påvirke samlingsstunden. Vi øver inn nøkkelord som hånd, fot, hode, øye, nese og munn. Babblarna vil også bli mye brukt både i lek, samtale og i samlingsstunden. I tillegg skal vi ha forming der vi skal få male samt ta avtrykk av hender og føtter.

Viktige dager: 27. september Alisha bursdag – hipp hurra☺

Hilsen Alisha, Sifa, Collins, Ninni og Stine